মনোরোগ বিশেষজ্ঞ ডা: মোহিত কামাল বলেন, ‘প্রযুক্তির উপকারিতা আছে, কিন্তু একইসাথে সমানতালে এর অপকারিতাও রয়েছে। বাচ্চারা অপ্রয়োজনীয় জিনিসের দিকে বেশি ঝুঁকছে। বাচ্চাদের উৎসাহ, আকাঙ্ক্ষা, চাহিদা এসব দিকে ঝুঁকে গেছে। তারা পড়াশোনায় আর মনোযোগী নয়, আগ্রহ নেই। বাজে ওয়েবসাইটগুলোর কারণে তাদের মনোযোগ নষ্ট হয়ে যাচ্ছে। একটা মোবাইল ফোনে ব্যস্ত থাকার কারণে তারা আর সামাজিক হতে পারে না। এককেন্দ্রিক হয়ে যায়, মায়া-মমতা কমে যায়। এর মাধ্যমে আমাদের জীবনধারা, নৈতিকতা, মূল্যবোধে বড় পরিবর্তন ঢুকে গেছে। আমরা ভোগবাদী অস্তিত্ব নিয়ে আমাদের সন্তানদের বড় করছি। এরা যখন বড় হবে, আমাদের দেশের ধারাবাহিক সংস্কৃতি থাকবে কী থাকবে না, আামি শঙ্কিত।’